Nokså små, avlange, sylindriske, blanke, svarte bladbiller, dekkvingene gjerne med rødlige tegninger. Det er noe forskjell mellom kjønnene, hannen har større hode, lengre bein, kortere dekkvinger og et mer avlangt pronotum enn hunnen. Hodet er stort og bredt, antennene tynne og forholdsvis korte, noe sagtakkede. Pronotum er rundet, mye bredere enn langt. Dekkvingene er jevnbrede. Beina er middels lange og kraftige.